Diari Oficial de la Generalitat Valenciana


Sumari del DOGV 5843, del 05-09-2008 (2008/9935)

Decret de 25 de juliol de 2008, de l'alcaldessa-presidenta de l'Ajuntament d'Elda, per a la creació del fitxer automatitzat de videovigilància.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/07/28/(1)/dof/vci/html**

### Dades del document

Número de DOGV
:   5843

Data del DOGV
:   05-09-2008

Secció del DOGV
:   I. DISPOSICIONS GENERALS

Número del document
:   2008/9935


Data del document
:   28-07-2008

Organisme emissor
:   Ajuntament d'Elda

Tipus de document
:   Decret

Descriptors 

:   * Elda
    * videocomunicación
    * dades personals
    * legislació
    * base de dades
    * administració local

Decret de 25 de juliol de 2008, de l'alcaldessa-presidenta de l'Ajuntament d'Elda, per a la creació del fitxer automatitzat de videovigilància. [2008/9935]  
Decret dictat per l'alcaldessa-presidenta de l'Ajuntament d'Elda en data 25 de juliol de 2008, que es publica de conformitat amb el que disposa l'article 20.1 de la Llei Orgànica 15/1999, de 13 de desembre, que regula la Protecció de Dades de Caràcter Personal, que diu literalment el següent:  
«Decret de l'alcaldia  
Segons que estableix la Llei 15/1999, de 13 de desembre, de Protecció de Dades de Caràcter Personal, així com el Reial Decret 1720/2007, normes reguladores de la protecció de dades de caràcter personal aplicables a aquesta administració, així com en matèria de videovigilància la Instrucció 1/2006, de 8 de novembre, de l'Agència Espanyola de Protecció de Dades;   
I ja que l'Ajuntament d'Elda per a la seguretat de les seues instal·lacions, necessita la creació d'un nou fitxer automatitzat, i a fi de complir el que estableix la normativa esmentada, i assegurar als administrats l'exercici legítim dels seus drets, en virtut de les atribucions que em són conferides per la legislació vigent, dispose:  
Primer  
Aprovar la creació del fitxer que apareix en l'annex I.  
Segon   
La responsabilitat sobre el fitxer automatitzat correspon a l'Ajuntament d'Elda, sense perjuí de la responsabilitat directa en la gestió i custòdia de la policia local, i en particular del seu intendent general en cap.  
Tercer. Mesures de seguretat  
El fitxer que es crea serà utilitzat exclusivament pel personal autoritzat i per als fins previstos, i s'adoptaran les mesures per a garantir la confidencialitat, integritat i disponibilitat de les dades, complint amb les mesures de seguretat establides en la normativa vigent en la matèria i adoptant totes aquelles prevencions que siguen necessàries per a fer efectives les obligacions, garanties i drets reconeguts en la llei.  
Quart   
Els interessats tindran dret a sol·licitar informació de les seues dades de caràcter personal incloses en el fitxer de videovigilància, a oposar-se al seu tractament així com sol·licitar la seua rectificació o cancel·lació, si és el cas, s'exerciran mitjançant sol·licitud escrita dirigida a l'Alcaldía-Presidencia de l'Ajuntament d'Elda, que la remetrà per a la seua tramitació a l'Assessoria Jurídica.  
Cinqué   
De conformitat amb el que disposa l'article 20 de la Llei Orgànica de Protecció de Dades, la disposició serà publicada íntegrament en el Butlletí Oficial de la Província d'Alacant.  
Sisé   
La creació del fitxer serà notificat a l'Agència Espanyola de Protecció de Dades en el termini de trenta dies des de la seua publicació en el Butlletí Oficial de la Província d'Alacant, en compliment del que disposa l'article 55 del Reial Decret 1720/2007, pel qual s'aprova el reglament de desplegament de la Llei 15/1999.  
Seté. Disposició final  
La present disposició entrarà en vigor l'endemà de la seua publicació en el Butlletí Oficial de la Província d'Alacant.  
ANNEX I  
Denominació del fitxer: Videovigilancia  
a) Finalitat del fitxer i usos previstos: vigilància per a seguretat interior i exterior dels immobles que constitueixen la Casa Consistorial i persones que accedeixen i transiten pels mateixos. Gravació i tractament d'imatges per a garantir-ne la seguretat.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los: persones físiques, ja siguen empleats, ciutadans o càrrecs públics que accedeixen o transiten pels edificis de l'Ajuntament d'Elda i les seues proximitats.  
c) Procediment de recollida de dades de caràcter personal: les dades enregistrades són recollides mitjançant la captura d'imatges a través d'un videograbador digital com a suport informàtic, amb procediment d'escriptura que produeix l'esborrament de la informació amb antiguitat superior a 15 dies per a substituir-la per la nova.  
d) Estructura bàsica del fitxer: fitxer d'imatge. Automatitzat.  
e) Cessions de dades de caràcter personal: no estan previstes, sense perjuí de poder ser cedides en el cas que qualsevol administració pública autoritzada o forces de seguretat així ho requerisquen.  
f) Òrgan de l'administració responsable del fitxer: Ajuntament d'Elda, i en particular el cos de policia local com a responsable de la seguretat de l'Ajuntament d'Elda, i en particular el seu intendent general en cap.  
g) Serveis o unitats davant els quals poden exercitar-se els drets d'accés, rectificació, cancel·lació i oposició: Alcaldia Presidència de l'Ajuntament d'Elda. Plaça de la Constitució s/n, 03314 Elda (Alacant), que els remetrà a l'Assessoria per a la seua tramitació.  
h) Mesures de seguretat: nivell bàsic.  
i) Cancel·lació: les dades seran cancel·lades a partir del dia 16 des de la seua captació».  
Elda, 28 de juliol de 2008.- L'alcaldessa: Mª Adelaida Pedrosa Roldán.


Còpia Permalink ELI